1993年頭，推出同許志安合唱嘅《其實你心裡有沒有我》。年中推出第四隻大碟《快樂迷宮》，第一主打係快歌《chotto等等》，呢隻歌係鄭秀文第一隻快歌。第二主打係電視劇《大頭綠衣鬥殭屍》嘅主題曲《痴心等待》，第三主打係《一水隔天涯》，第四主打係電視劇《大頭綠衣鬥殭屍》嘅插曲《總算為情認真過》，第五主打係快歌《衝動點唱》。